[{"text_idx": "#000002", "text": "Bydd yr Eisteddfod yn ymweld a\u0302 Llanrwst yng Nghonwy rhwng 3 a 10 Awst, ac wythnos diwethaf fe gyhoeddodd yr Eisteddfod arlwy gigs Maes B am yr wythnos."}, {"text_idx": "#000003", "text": "Cymdeithas yr Iaith Gymraeg ydy\u2019r opsiwn amgen i bobl sydd am fwynhau cerddoriaeth gyda\u2019r hwyr, a thra bod dal amheuaeth am union leoliad maes yr Eisteddfod, mae\u2019r Gymdeithas wedi gosod eu pabell yn sefydlog yng Ngwesty\u2019r Eryrod reit yng nghanol tref Llanrwst."}, {"text_idx": "#000004", "text": "Mae\u2019r wythnos yn agor ar y nos Sadwrn cyntaf, 3 Awst gyda Bryn Fo\u0302n yn brif atyniad. Noson gomedi fydd ar y nos Sul yng nghwmni Tudur Owen a Hywel Pitts, ac er mai ddim ond dydd Iau (9 Mai) aeth y tocynnau ar werth, maent eisoes wedi eu gwerthu i gyd."}, {"text_idx": "#000005", "text": "Grw\u0302p ifanc mwyaf poblogaidd Cymru, Gwilym, ydy prif enw nos Lun y gigs gyda chefnogaeth gan Alffa a\u2019r grw\u0302p lleol Serol Serol. Mae\u2019r adloniant ychydig yn wahanol ar y nos Fawrth gyda noson farddoniaeth yng nghwmni Ifor ap Glyn a Bragdy\u2019r Beirdd."}, {"text_idx": "#000006", "text": "Efallai mai un o enwau mwyaf trawiadol yr wythnos ydy prif fand nos Fercher wrth i\u2019r ffefrynnau lleol, Sen Segur, ail-ffurfio\u2019n arbennig ar gyfer y gig. Label Recordiau Cae Gwyn sy\u2019n gyfrifol am y noson sydd hefyd yn gweld y grw\u0302p lleol arall o Ddyffryn Conwy, Omaloma, ynghyd ag Ynys yn perfformio."}, {"text_idx": "#000009", "text": "Mae\u2019r tocynnau ar werth nawr ar wefan Cymdeithas yr Iaith, ac mae modd prynu tocyn cynnar am yr wythnos sy\u2019n rhoi mynediad i\u2019r 8 noson am \u00a380."}, {"text_idx": "#000010", "text": "Lein-yp llawn gigs Steddfod Cymdeithas:"}]